Apstiprinu:

Nodibinājuma “Vidzemes Augstskolas Fonds” direktore

Santa Vītola

2024.gada \_\_.\_\_\_\_\_

**SIA “VALPRO” Ražošanas vadības asistenta prakses stipendijas nolikums**

1. **Stipendijas mērķis**
	1. Atbalstīt zinātkārus un talantīgus Vidzemes Augstskolas (turpmāk – ViA) studentus pilnvērtīgu studiju īstenošanai, radot iespēju studiju laikā gūtās zināšanas nostiprināt praksē. Veicināt jauniešu iesaisti ViA atpazīstamību veicinošos projektos dažādās organizācijās, ar kurām ViA ir sadarbība.

1. **Prasības stipendijas pretendentiem**
	1. Uz stipendiju var pretendēt ViA studenti.
2. **Stipendijas piešķiršanas noteikumi**
	1. Stipendiju piešķir vienam vai vairākiem Vidzemes Augstskolas studiju programmu "Biznesa vadība" un "Mehatronika" 3.-4.kursa studentiem (turpmāk – Pretendentiem).
	2. Uz stipendiju var pretendēt studenti, kuri:
		1. nav pārkāpuši akadēmiskās ētikas normas un 2023./2024.akadēmiskā gada 2. semestrī ir izpildījuši visas akadēmiskās saistības,
		2. kritēriji, lai pieteiktos stipendijai:
			1. latviešu un vēlamas angļu valodas zināšanas,
			2. teicamas komunikācijas prasmes, loģiskā domāšana,
			3. teicamas *MS Office prasmes*, īpaši *Excel, TEAMS*,
			4. izpratne par ražošanas procesiem, *LEAN* un *TOC* tiks vērtēta kā priekšrocība,
			5. vēlme aktīvi līdzdarboties uzņēmuma procesu uzlabojumu projektos,
			6. precizitāte, iniciatīva, atbildības sajūta, vēlme mācīties un pilnveidoties.
	3. Attiecīgā mācību gada laikā Pretendentam var tikt piešķirtas vairākas ViA Fonda stipendijas, stipendiju kopējai summai nepārsniedzot valstī noteikto minimālo algu. Ja mecenāts piešķir stipendijas apjomu, kas kopsummā pārsniedz valstī noteikto minimālo algu, tad ViA Fonds un mecenāts vienojas par pārsniegtās summas izlietojumu.
3. **Stipendijas laikposms**
	1. Stipendija tiek piešķirta par periodu no 25.11.2024. – 25.01.2025. Mecenātam un stipendijas saņēmējam savstarpēji vienojoties, stipendijas piešķiršanas laikposms var tikt pagarināts, ja stipendijas saņemšanas laikā stipendijas saņēmēja prakses rezultāta sasniegšanai nepieciešams pagarināt sadarbību ar mecenātu. Šādā gadījumā mecenāts iesniedz rakstisku apliecinājumu ViA Fondam par to, ka nepieciešams pagarināt sadarbību ar studentu, minot iemeslus sadarbības pagarināšanai un laikposmu, līdz kuram stipendija piešķirta.
4. **Stipendijas apmērs un izmaksas kārtība**
	1. Vienam stipendiātam piešķirtās stipendijas apmērs atbilstoši ieguldījumam un rezultātiem ir no 450,00 EUR.
	2. Stipendiju izmaksas veic ViA Fonds saskaņā ar stipendijas mecenāta rakstisku lēmumu, kuru iesniedz ViA Fondam pirms stipendijas izmaksas.
	3. ViA Fonds stipendiju izmaksā reizi mēnesī, pārskaitot uz stipendiāta norādītu bankas norēķinu kontu.
	4. Ja stipendijas saņēmējs tiek eksmatrikulēts un zaudē Vidzemes Augstskolas studenta statusu, stipendijas izmaksa tiek pārtraukta.
5. **Stipendijas finansēšanas avoti**
	1. Stipendijas fondu veido ziedojumi, ko ViA Fondam nodrošina mērķa stipendijas mecenāti.
6. **Stipendijas komisija**
	1. Stipendijas pretendentu izvērtēšanu un lēmuma pieņemšanu par Stipendijas piešķiršanu veic Stipendijas komisija.
	2. Stipendijas komisiju veido vismaz 3 (trīs) locekļi:
		1. ViA Fonda direktore (komisijas priekšsēdētāja) Santa Vītola,
		2. Vidzemes Augstskolas Sabiedrības zinātņu fakultātes dekāne Anžela Jurāne-Brēmane;
		3. Vidzemes Augstskolas Inženierzinātņu fakultātes dekāne Aija Cunska;
		4. SIA “VALPRO” Mārketinga un sabiedrisko attiecību speciāliste Zane Krūmiņa,
		5. SIA “VALPRO” personāla vadītāja Dinija Kīta.
	3. Stipendijas komisijas locekļi atlīdzību par savu darbu nesaņem.
	4. Stipendijas komisijas sēdes sasauc un vada Stipendijas komisijas priekšsēdētājs, bet priekšsēdētāja prombūtnes laikā – priekšsēdētāja noteikts ViA Fonda padomes pārstāvis. Stipendijas komisijas sēdes tiek protokolētas. Protokolā ieraksta sēdes laiku, vietu, dalībnieku skaitu, darba kārtību, pieņemtos lēmumus un balsojuma rezultātus.
	5. Stipendijas komisija ir lemtspējīga, ja sēdē piedalās vairāk nekā puse tās locekļu. Komisija savus lēmumus pieņem ar balsu vairākumu. Neizšķirta balsojuma gadījumā izšķirošā ir Stipendijas komisijas priekšsēdētāja balss.
	6. Stipendijas komisijai nav pienākuma sniegt atteikuma motivāciju pretendentiem.
	7. Stipendijas komisija ir tiesīga nepieciešamības gadījumā pieprasīt papildu dokumentus, ja tas nepieciešams pieteikuma izvērtēšanai.
7. **Pieteikšanas kārtība Stipendijas konkursam**
	1. Pieteikšanos Stipendiju konkursam izsludina ViA Fonds.
	2. Piesakoties Stipendijai, pretendentam jāiesniedz *CV*, motivācijas vēstule un atbilstības apliecinājums šī nolikuma 3.2.punktam.
	3. Stipendijas pretendenti pieteikuma dokumentāciju Stipendijas konkursam iesniedz elektroniski, rakstot uz e-pastu fonds@va.lv līdz 2024.gada 15.novembrim.
8. **Pieteikumu izvērtēšana**
	1. Stipendijaskomisija izvērtē pieteikumus un pieņem lēmumu par stipendiju piešķiršanu līdz 2024.gada 20.novembrim;
9. Stipendijas komisijas lēmums tiek publiskots ViA Fonda mājas lapā divu darba dienu laikā pēc Stipendiju komisijas lēmuma pieņemšanas.
10. **Stipendiāta pienākumi**
	1. Stipendiātiem ir pienākums veicināt ViA Fonda mecenātu labo slavu, kā arī pēc ViA Fonda uzaicinājuma vismaz vienu dienu Stipendijas saņemšanas periodā iesaistīties sabiedriska labuma aktivitātēs, piemēram.
	2. Stipendiātam atrodoties studiju pārtraukumā, Stipendijas izmaksa tiek pārtraukta, un stipendijas piešķīrums netiek saglabāts.
	3. Ja stipendiāts Stipendijas saņemšanas laikā tiek eksmatrikulēts, Stipendijas izmaksa tiek pārtraukta.
	4. Stipendiātam ir pienākums nekavējoties informēt ViA Fondu par 11.2. un 11.3.punktos noteiktajiem gadījumiem, pretējā gadījumā Stipendiātam nepamatoti izmaksātā stipendija jāatmaksā ViA Fondam viena mēneša laikā no pārkāpuma konstatēšanas brīža.
11. **Stipendijas piešķiršanas ētiskie apsvērumi**
	1. Stipendijas piešķiršanā iesaistītie Stipendiju komisijas locekļi, ViA Fonda valdes un padomes locekļi, kā arī viņu ģimenes locekļi nedrīkst pretendēt uz Stipendiju, kā arī sniegt rekomendācijas pretendentiem.
12. **Stipendijas nolikuma pieņemšana un grozīšana**
	1. Stipendijas nolikumu un tā grozījumus apstiprina ViA Fonda valde.